
	PÉNZÜGYI TÁMOGATÁSI PÁLYÁZATOK BENYÚJTÁSI ÚTMUTATÓJA 

1. BEVEZETÉS 

A jelen Pályázati felhívás alapja a Tanács 2000/821/EK határozata az európai audiovizuális alkotások gyártás-előkészítését, forgalmazását és promócióját elősegítő program megvalósításáról (MEDIA PLUS gyártás-előkészítés, forgalmazás és promóció 2001 - 2005), amelyet a Tanács 2000. december 20-án fogadott el, és amelynek közzétételére az Európai Közösségek Hivatalos Lapjának L13., 2001. január 17-i számában került sor, amelyet az Európai Parlament 846/2004/EC számú, és a Tanács 2004. április 29.-i (OJ L 157, 30.4.2004, javítva az OJ L 195, 2.6.2004. p. 2) határozata módosított. 
2. CÉL(OK) - TÉMA(TÉMÁK) – PRIORITÁSOK 

2.1
Célok 

A Tanács fent említett határozatának céljai közé tartoznak a következők: 

(
z európai audiovizuális és filmalkotások promóciójának és mozgásának megkönnyítése és elősegítése filmbemutatókon, szemléken és audiovizuális fesztiválokon Európában és világszerte, amennyiben a fenti események fontos szerepet játszanak az európai alkotások népszerűsítésében és a szakma hálózatának kialakításában (4. cikk);

(
Az európai operátori hálózat kiépítésének elősegítése, nemzeti, köz- vagy magánkezdeményezésű promóciós szervezetek az európai és nemzetközi piacokon kifejtett együttműködésének támogatásával (4. cikk);
(
A nem nemzeti európai filmek szélesebb, nemzeteken átívelő terjesztésének elősegítése az európai és nemzetközi piacokon, terjesztésük és filmszínházakban történő bemutatásuk ösztönzése révén, többek között az összehangolt marketing-stratégiák előmozdításával (3. cikk).

A jelen Pályázati felhívás célja az európai audiovizuális és filmalkotások promóciójának és terjesztésének megkönnyítése és fejlesztése a MEDIA Programban  részt nem vevő országokban. A MEDIA Programon belüli és kívüli országok közötti gazdasági partnerség kialakítását, továbbá a kölcsönös ismereteknek és egymás megértésének előmozdítását célozza. 

2.2.
Megvalósítandó tevékenységi programok. 

A jelen Pályázati felhívás olyan európai vállalatokat céloz meg, amelyek tevékenysége hozzájárul a MEDIA Program megvalósításához a Tanács határozatában foglaltak szerint. Bemutatja, miként nyújtandó be a pályázat a közösségi pénzügyi hozzájárulás elnyerése érdekében. 

A Pályázati Felhívás megvalósításáért felelős szolgálat 2006. január 1.-től kezdve az Oktatási, Audiovizuális és Kulturális Ügynökség, továbbiakban „az Ügynökség”.

A jelen Pályázati felhívás konkrét célja eredményes támogatási mechanizmus biztosítása a következők érdekében: 

(
az európai alkotásoknak és szakembereknek az Európán kívüli audiovizuális piacokra való bejutását szabályozó feltételek javítása, továbbá a helyi audiovizuális szektorral folytatott párbeszéd előmozdítása; 

(
az európai filmek harmadik fél országokban (az EU-n, az EGT-n és a MEDIA-tag társult országokon kívüli országokban) szervezett filmfesztiválokon való részvételének elősegítése és támogatása; 

(
végül pedig – az ezen országok audiovizuális szektorával folytatott kereskedelem, gazdasági partnerség, kreatív cserék ösztönzése érdekében – az európai filmek helyi forgalmazásának és vetítéseinek elősegítése a fesztiválokon való bemutatásukat követően. 

2.3
Prioritások 

Egy vagy több olyan európai szervezet vagy európai szervezetek hálózata kap támogatást, amely létrehozza, megvalósítja és teljesíti az alábbi tevékenységi programokat: 

1. tevékenységi program. Fesztiválok támogatása az európai filmalkotások műsorra tűzése érdekében 

Az 1. tevékenységi program olyan tevékenységekhez nyújt támogatást, amelyek célja a MEDIA-országokból illetve a többi országból származó szakemberek közötti párbeszéd ösztönzése annak érdekében, hogy az európai filmalkotásoknak a harmadik fél országokban az európai moziért szervezett filmfesztiválok műsorába való felvételét elősegítsék. 

Az operátorok ismertetik a vázolt specifikus költségeket alátámasztó tevékenységi tervüket (pl. műveleti terv, módszertan, szabályok és útmutató): 

- szakmai tanácsadás és segítségnyújtás olyan friss európai filmek műsorra tűzésében, amelyek kedvező fogadtatásra számíthatnak a megfelelő helyi piacon, ideértve a jogtulajdonosokra és az export- forgalmazói ügynökségekre vonatkozó útmutatót és tájékoztatást, 

- hozzáférés jogtiszta filmcsomaghoz: “filmfesztivál-csomag” (ideértve a rendkívüli érdeklődésre számot tartó filmek egy szekcióját – mint például a nemzeti/európai filmakadémiák díjazottjai). Ezek a filmfesztivál-csomagok vendégszerepelhetnek a specifikus régiókban rendezett fesztiválokon. 

2. tevékenységi program. Az európai filmek részvételének promóciója 

A kiválasztott pályázó köteles előmozdítani az uniós alkotások és szakemberek részvételét a jogosult fesztiválokon. Az operátorok ismertetik az alábbiakban vázolt specifikus költségeket alátámasztó tevékenységi tervüket (a jogosult fesztiválokra és a jogosult filmalkotásokra vonatkozóan) oly módon, hogy világos leírást adnak a megcélzott fesztiválokról, és megindokolják a választást, a műveleti tervet, a módszertant, a szabályokat és az útmutatót. 

A konkrétan erre a tevékenységi programra elszámolható költségek a filmalkotásoknak a fesztiválon való tényleges részvételéhez kapcsolódó költségeket jelentik a jelen támogatás nyújtása érdekében felmerült költségekkel együtt. 

A filmek részvételével kapcsolatosan fedezett költségek a következők: 

- kópiák másolása, másolatok szállítása és a kapcsolódó költségek 

- feliratozás és szinkronizálás 

- promóciós és reklámanyagok készítése 

- publikációs költségek 

- közönségkapcsolati tevékenységek 

- a kiválasztott filmekhez különös minőségükben kapcsolt szakemberek (rendező, producer, színészek stb.) és a forgalmazói ügynökök utazási és megélhetési költségei. 

A film licenszbe adója által esetlegesen felszámított vetítési költségek nem elszámolhatók. 

A promóciós tevékenységek – mint például a kerekasztal-beszélgetések szervezése – jogosultságot élveznek a 2. tevékenységi program alapján, amennyiben ezek a tevékenységek megerősítik a kiválasztandó és a fesztiválo(ko)n bemutatandó európai filmek promóciós aspektusait. A kerekasztal-beszélgetések nyilvánvaló kapcsolatban kell, hogy álljanak az európai audiovizuális alkotásokkal, ágazattal vagy politikával, és az audiovizuális ipar helyi szakmai szereplőit vagy tisztségviselőit kell, hogy célozzák. Emellett az operátorok kötelesek jelentéseket készíteni és eredményeket felmutatni a fenti kerekasztal-beszélgetések hatására vonatkozóan, amelyeket a nyilvánosság és az Ügynökség rendelkezésére bocsáthat. 

3. tevékenységi program. Utánkövető intézkedések 

A 3. tevékenységi program azoknak az európai filmeknek a szélesebb körű nyilvános forgalmazási költségeit támogatja, amelyek sikeresen szerepeltek a jelen Pályázati felhívás alapján támogatott tevékenységi programokat befogadó fesztiválok programjában. 

A specifikusan erre a tevékenységi programra elszámolható költségek a fesztiválokon műsorra tűzött filmalkotások tényleges filmszínházi forgalmazásához kapcsolódó költségeket jelentik a jelen támogatás nyújtása érdekében felmerült költségekkel együtt. 

A filmek forgalmazásával kapcsolatosan fedezett költségek a következők: 

- kópiák másolása, másolatok szállítása és a kapcsolódó költségek 

- feliratozás és szinkronizálás 

- promóciós és reklámanyagok készítése 

- publikációs költségek 

- közönségkapcsolati tevékenységek 

- a filmek bemutatásához kapcsolódó vetítések 

- a szakemberek, vagyis a kiválasztott filmekhez különös minőségükben kapcsolt személyek utazási és megélhetési költségei. 

A film forgalmazási jogának megszerzése érdekében felmerült költségek nem elszámolhatók. 

A sikeres pályázók (kedvezményezettek) által vállalt tevékenységi programok az alábbi kritériumoknak megfelelő fesztiválokra és filmalkotásokra vonatkoznak: 

Fesztiválok 

(A fesztivál helyszíne olyan ország, amely nem vesz részt a MEDIA Programban. 

(A fesztivált szervezheti valamely helyi magán- vagy köztestület (vagyis kereskedelmi vagy non-profit testület, például szövetség), EU Delegáció illetve egy vagy több, valamely Media-tagállamhoz tartozó kulturális vagy filmintézet. 

(A fesztivál műsorösszeállításának legalább 35%-a európai filmalkotásokból kell hogy álljon, legalább három különböző európai nyelven. A fesztivál műsorösszeállítása jelentős és világosan meghatározott európai szekciót tartalmazzon, amely friss európai filmalkotásokat vonultat fel. 

(A fesztiválon a 2. és 3. tevékenységi terv alapján bemutatott filmek abszolút többsége új kell, hogy legyen (az eredeti szerzői jog bejegyzésére 2001-ben, vagy azt követően került sor). 

(A fesztivál műsorösszeállítása tartalmazzon bemutatót a fesztivál helyszíne szerinti ország vagy régió helyi filmjeiből. 

(A fesztiválnak erős promóciós elemet és az audiovizuális áruk illetve szolgáltatások cseréjének ösztönzését célzó eseményeket is tartalmaznia kell. 

(A fesztivál az általános közönséget és a helyi filmszakma szereplőit kell hogy célozza. 

(Prioritást élveznek a nagy múltú, nyilvánvaló promóciós lehetőségeket nyújtó nemzetközi filmfesztiválok. A kifejezetten kereskedelmi jellegű fesztiválok, amelyek nem feltétlenül felelnek meg az összes fent felsorolt követelménynek, jogosultnak minősülhetnek – különösen a 2. tevékenységi program tekintetében – , feltéve, hogy a pályázó meg tudja indokolni esetleges, a jelen terv szempontjából hozzáadott értéküket. 

Filmalkotások 

(Kizárólag a MEDIA-országokból származó filmek kapnak támogatást. 

(A pályázók által az 1. és 2. tevékenységi program szerint kiválasztott filmek legalább három európai nyelvet kell hogy képviseljenek. 

(A pályázók által kiválasztott filmek újak kell hogy legyenek (eredeti szerzői joguk bejegyzésére 2002-re vonatkozóan vagy azt követően került sor). 

(Prioritást kap az alacsony audiovizuális produkciós kapacitású országokból származó filmek részvételének támogatása. 

(A támogatandó filmfesztivál-csomagot a kedvezményezett határozza meg a fenti kritériumok és prioritás alapján, miközben gondoskodik arról, hogy a támogatott filmek a lehető legtöbb európai országból származzanak. 

A pályázó pontos fesztivállista-javaslatot kell, hogy meghatározzon az 1. és 2. tevékenységi programban szereplő támogatás befogadására. Az Ügynökség fenntartja a jogot a javasolt lista jóváhagyására a beérkezett pályázatok értékelésekor. A fesztivállistában a szerződés aláírását követően eszközölt bármilyen változtatásról a kedvezményezett írásban értesíti az Ügynökséget, mely utóbbi fenntartja a jogot a fenti változtatás(ok) jóváhagyására, vagy elutasítására. 

3. NAPTÁR 

A pályázatok az alábbi határidőkig küldendők be az Ügynökséghez (a pályázat benyújtásakor követendő módszertan részletes leírását lásd a jelen Pályázati felhívás 12. pontjában): 

A pályázatok benyújtási határideje:

2006. július 3. 
A jelen pályázati felhívás csak a 2007. január 1-je és 2007. december 31-e közötti projekteket érinti. 

A projektek 2007.12.31-ig le kell hogy záruljanak. 
A projektek maximális időtartama 12 hónap. 

Nem fogadják el a pályázatot, ha a projekt a jelen pályázati felhívásban meghatározott időtartamon túlnyúlik. 

E “jogosultsági időszak” nem hosszabbítható meg. 

A pályázók a lehető leghamarabb tájékoztatást kapnak (általában a benyújtási határidőt követő 16-18 héten belül) arról, hogy az Ügynökség megítélte-e számukra a pénzügyi hozzájárulást. Az Ügynökség döntése jogerős. 

4. RENDELKEZÉSRE ÁLLÓ KÖLTSÉGVETÉS 

Az Ügynökség által megítélt pénzügyi hozzájárulás összegének meghatározása a projektek költségének és jellegének figyelembevételével történik. 

A jelen Pályázati felhívás szerinti projektek társfinanszírozására rendelkezésre álló maximális költségvetés 700 000 euro. A rendelkezésre álló pénzek nagyobb részét a 2. és 3. tevékenységi programra fordítják. 

Az egyes kedvezményezettek és az egyes javasolt projektek részére odaítélt összeg általában az összköltség 50%-ára korlátozódik. Az európai nyelvi és kulturális sokféleséget kiemelő projektek (vagyis amelyek külön hangsúlyt helyeznek az alacsony produkciós kapacitású országokból származó alkotásokra – lásd 5.2.) esetében az összköltség 60%-át kitevő támogatás kérelmezhető. A nyújtandó pénzügyi támogatás végső százalékos arányát az Ügynökség a projekt jellegének figyelembevételével határozza meg. 

A kedvezményezett köteles a fennmaradó összeget biztosítani. 

Megjegyzés: A “természetbeni” hozzájárulások és kiadások nem támogathatók a MEDIA Plus Program keretében, viszont a költségvetés értékelésekor figyelembe veszik azokat, következésképpen beírandók a Költségvetési összesítő űrlap megfelelő részeibe. 

Az Ügynökség fenntartja a jogot arra, hogy ne ossza ki a teljes költségvetési összeget. 
5. JOGOSULTSÁGI FELTÉTELEK 

Az összes alábbi feltételnek megfelelő pályázat tekintendő jogosultnak és kerül értékelésre. 

5.1. Jogosult szervezetek 

Az audiovizuális szektorhoz tartozó köztestületek és magánvállalatok (non-profit szervezetek is) élveznek jogosultságot a jelen Pályázati felhívás feltételei szerint. 

A jelen pályázat az Európai Unió tagállamaiban illetve az Európai Gazdasági Megállapodáshoz tartozó, a MEDIA Plus Programban részt vevő, a jelen Pályázati felhívás 5.2. pontjában meghatározott országokban bejegyzett és állampolgárai tulajdonában lévő társaságok számára áll nyitva, mely társaságok ezen országok állampolgárainak közvetlen vagy többségi tulajdonában állnak jelenleg és a jövőben is. (A pályázó KÖTELES a társasági szerződése és cégkivonata naprakész példányát benyújtani, ideértve mindennemű módosítás és a részvénytulajdonosok / igazgatók / igazgatósági tagok stb. teljes jegyzékének naprakész példányát, amely igazolja a fenti személyek állampolgárságát). 

A pályázó európai testület kell, hogy legyen az 5.2. pontban meghatározottak értelmében. 
5.2. Jogosult országok 

A jelen pályázat az Európai Unió valamely tagállamában illetve az Európai Gazdasági Területhez tartozó, a MEDIA Plus Programban részt vevő országok valamelyikében (Izland, Liechtenstein, Norvégia), 2006.01.01-től kezdődően Svájcban, továbbá a 2000/821/EK határozat 11. cikkében foglalt feltételeket teljesítő egyéb országok (Bulgária) bejegyzett és állampolgárai tulajdonában lévő társaságok számára áll nyitva. 

A jelen Pályázati felhívás értelmezésében az alábbi országok tekintendők alacsony audiovizuális produkciós kapacitású országnak: Ausztria, Belgium, Bulgária, Ciprus, Cseh Köztársaság, Dánia, Észtország, Finnország, Görögország, Magyarország, Írország, Izland, Lettország, Liechtenstein, Litvánia, Luxemburg, Norvégia, Hollandia, Lengyelország, Portugália, Szlovákia, Szlovénia, Svájc és Svédország. 
5.3. Jogosult tevékenységi programok 

Kizárólag a jelen Pályázati felhívásban ismertetett 3 tevékenységi program legalább egyikének megfelelő pályázat minősül jogosultnak. 

A jelen Pályázati felhívás szerint a fesztivál akkor minősül jogosultnak, ha nagyszámú európai filmet (legalább 35%) kíván bemutatni jelentős mennyiségű közönségnek. A fesztivált helyi szervező (kereskedelmi létesítmény vagy non-profit testület), EU Delegáció illetve egy vagy több, valamely Media-tagállamhoz tartozó kulturális vagy filmintézet kell hogy szervezze. 

A jelen Pályázati felhívás értelmezésében a nemzeti film- illetve kulturális intézet meghatározása a következő: 

A MEDIA Programban részt vevő valamely országhoz tartozó állami, félig állami vagy magántestületek, vagy szövetségek, amelyeknek küldetése, hogy külföldön népszerűsítsék saját nemzeti kultúrájukat, és amelyek részt vállalnak a közérdekű intézkedések végrehajtásában. 

A forgalmazói ügynökség a jelen Pályázati felhívás meghatározása szerint olyan európai székhelyű társaság, amely európai filmek értékesítéséért, forgalmazásáért és promóciójáért felelős. 

Az « európai alkotás » meghatározása a Tanács 1989. október 3-i 89/552/EGK, az Európai Parlament és a Tanács 1997. június 30-i 97/36/EK irányelvével módosított, a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló irányelvének 6. cikkében foglaltak értelmében értendő. 

Ide tartozik minden olyan filmalkotás, amelynek készítői többségében valamely MEDIA Programban részt vevő országban vannak bejegyezve, vagy olyan országban, amely aláírta az Európa Tanács “Televízió határok nélkül” elnevezésű egyezményét, illetve tulajdonosai ezen országok állampolgárai. 

A jelen Pályázati felhívás szerint új filmnek minősül az a film, amelynek eredeti szerzői joga 2002-re vagy az azt követő időszakra vonatkozik. 

5.4. Jogosult pályázatok 

Kizárólag azok a pályázatok kerülnek elbírálásra, amelyeket az I. mellékletben foglalt, hiánytalanul kitöltött, cégszerűen aláírt és a megfelelő határidőig beérkezett pályázati űrlapon nyújtottak be (a kellő időben való postára adást a postai bélyegző igazolja). 

A pályázati kérelmeknek tartalmazniuk kell az I. melléklet ellenőrző listájában bekért összes dokumentumot, különös tekintettel a pályázónak a projekt megvalósításához szükséges pénzügyi és operatív kapacitásával kapcsolatos dokumentumokra. 

A pályázatok tekintetbe kell, hogy vegyék a fenti útmutatásokat, és a valóságnak megfelelőnek és hiánytalannak kell lenniük. A pályázatok részletes, egyensúlyban lévő és szabályszerű költségvetést kell, hogy tartalmazzanak, és a kérelmezett közösségi társfinanszírozás mértéke nem haladhatja meg az összköltség 50%-át. Az európai nyelvi és kulturális sokféleséget kiemelő projektek (vagyis amelyek külön hangsúlyt helyeznek az alacsony produkciós kapacitású országokból származó alkotásokra) esetében az összköltség 60%-át kitevő támogatás kérelmezhető. 

A pályázat szabály- és útmutató-tervezetet kell, hogy tartalmazzon a fenti 2.3. pontban körvonalazott tevékenységi terv vagy tervek kereteinek világos meghatározásával és az ott megadott kritériumoknak megfelelően. 

A jelen Pályázati felhívás 12. pontjában foglalt minden egyéb feltétel teljesítendő. 

6.
KIZÁRÓ FELTÉTELEK 
1) A pályázóknak igazolniuk kell, hogy nincsenek az Európai Közösségek költségvetésére alkalmazandó költségvetési rendelet (a Tanács 2002. június 25-i 1605/2002/EK, Euratom rendelete) 93. és 94. cikkében leírt helyzetek egyikében sem. Ezek a helyzetek az alábbiak: 

A pályázók kizárásra kerülnek a jelen pályázatban való részvételből, amennyiben: 

(a) 
csődeljárás vagy felszámolás alatt állnak, bíróság irányítja az ügyeiket, hitelezőikkel megállapodást kötöttek, felfüggesztették üzleti tevékenységüket, eljárás van ellenük folyamatban ezekkel a kérdésekkel kapcsolatban, vagy bármilyen ennek megfelelő helyzetben vannak a nemzeti törvényekben vagy jogszabályokban meghatározott hasonló eljárásból kifolyólag; 

(b) 
jogerős ítélettel bűnösnek nyilvánították őket szakmai etikai vétség miatt; 

(c) 
a szerződő hatóság által igazolhatóan - bármilyen módon - bizonyítást nyer, hogy súlyos szakmai etikába ütköző cselekedetet követtek el; 

(d) 
nem teljesítették társadalombiztosítási hozzájárulás- vagy adófizetési kötelezettségeiket a bejegyzett székhelyük szerinti ország, a szerződő hatóság országa, vagy a projekt teljesítési helyszíne szerinti ország jogszabályainak megfelelően; 

(e) 
jogerős ítéletet hoztak ellenük csalás, korrupció, bűnszövetkezetben való részvétel, vagy a Közösség pénzügyi érdekeivel ellentétes egyéb törvénytelen cselekedet miatt; 

(f) 
A közösségi költségvetésből finanszírozott másik beszerzési eljárást vagy támogatás nyújtására vonatkozó eljárást követően – a vonatkozó nyilatkozat értelmében – súlyos szerződésszegést követtek el vagy nem teljesítették szerződéses kötelezettségeiket. 

2) A pályázók kizárásra kerülnek a jelen pályázatban való részvételből, amennyiben: 

(a) 
összeférhetetlenség lép fel; 

(b) 
hamis állítás gyanúja nyer bizonyosságot a szerződéskötési eljárásban való részvétel feltételeként a szerződő hatóság által kért információk szolgáltatásában, illetőleg nem kerülnek benyújtásra ezek az információk. 
A Bizottság adminisztratív és pénzügyi jellegű büntetéseket róhat ki azon pályázókra, akik bizonyítottan hamis nyilatkozatot tettek illetve korábbi szerződés vagy pályázat keretében bevallottan súlyos szerződésszegést követtek el a Pénzügyi Rendelet 93-96. cikkében foglalt rendelkezéseknek megfelelően. 

E feltételek teljesítése érdekében a pályázó aláírásával ellátott becsületbeli nyilatkozatot köteles adni, hogy nincs a 93. és 94. cikkben foglalt helyzetek egyikében sem. A nyilatkozat az I. mellékletben foglalt pályázati űrlapok között található meg. 

7.
KIVÁLASZTÁSI KRITÉRIUMOK 

A kiválasztási kritériumok segítségével értékelik a pályázó kapacitását azon projekt megvalósítására, amelyre támogatást kér: 

A pályázó stabil és elégséges finanszírozási háttérrel kell, hogy rendelkezzen tevékenysége fenntartásához és a projekt finanszírozásához való hozzájáruláshoz a támogatandó projekt megvalósításához szükséges időszak folyamán. A pályázónak megfelelő szakmai képzettséggel és tapasztalattal kell rendelkeznie azon projekt sikeres irányításához, amelyre támogatást kér. 

A pályázó becsületbeli nyilatkozatot köteles benyújtani (kitöltve és aláírva), amely igazolja, hogy rendelkezik a támogatandó projekt sikeres megvalósításához szükséges pénzügyi és operatív kapacitással. 

7.1
Operatív kapacitás 

Az operatív kapacitás értékeléséhez a pályázó a következő dokumentumokat köteles benyújtani pályázati anyagának részeként: 

· a projektért felelős személy(ek) és a megvalósításban részt vevő kulcsfontosságú munkatársak (pl. műsorkészítők, adminisztratív munkatársak, oktatási tisztségviselők stb.) önéletrajza, illetve amennyiben alkalmazható, a partnerszervezet munkatársaié is; 
· a pályázó (továbbá amennyiben alkalmazható, a partnerek) tevékenységeinek összefoglalása az előző három évre vonatkozóan, valamint üzleti fejlesztési terv a projektre nézve az elkövetkezendő három évre. 

Az Ügynökség a kiválasztási folyamat során figyelembe veszi a pályázó által az előző pályázaton elért eredményeket. 

7.2 Pénzügyi kapacitás 

Pénzügyi kapacitásának elbírálásához a pályázó a következő dokumentumokat köteles benyújtani pályázati anyagának részeként: 

· A teljes éves eredménykimutatás legfrissebb auditált példánya, amely tartalmazza a mérleget és minden egyéb vonatkozó mellékletet, ha azok rendelkezésre állnak. Az elszámolásokat független hites könyvvizsgáló / auditor hitelesítésével kell ellátni; 

· A pályázó által megfelelően kitöltött és a bank által hitelesített banki azonosító űrlap (I. melléklet, I.a.ii. űrlap). A nyomtatványon a pályázó és a bank képviselői által tett eredeti aláírás kell hogy szerepeljen; 

-
A pályázó pénzügyi kapacitására vonatkozó űrlap (I.a.iv. űrlap), megfelelően és körültekintéssel kitöltve. A nyújtott tájékoztatás (adatok) alapja a pályázattal együtt benyújtott legfrissebb teljes, hitelesített elszámolás. A pályázó igazolja, hogy a fenti adatok pontosak és ellenőrizhetőek. Ezek az információk szükségesek a pályázó pénzügyi megbízhatóságának és társfinanszírozási kapacitásának értékeléséhez. 

MEGJEGYZÉS: Amennyiben a benyújtott dokumentumok alapján az Ügynökség elégtelennek találja a pályázó pénzügy kapacitását, a következőket teheti: 

· Elutasítja a pályázatot 

· További információkat kér 

· Garancia nyújtására kötelez (lásd 9.3. pont) 

· Olyan szerződést ajánl, amely tartalmaz pénzügyi hozzájárulást, viszont előfinanszírozási kifizetést nem (vagyis amely a teljes hozzájárulás kifizetését az esemény után benyújtandó zárójelentések jóváhagyását követően írja elő.) 

7.3 Audit

A 300.000-, eurót meghaladó összegű támogatást kérelmező pályázók esetében a hitelesített elszámolásokat hites könyvvizsgáló / auditor által készített külső auditjelentés kell hogy kísérje.
. 

A jelentés hitelesíti a legutolsó vagy a legutóbbi pénzügyi év elszámolásait, és véleményt ad a pályázó kapacitásáról a projekt maradéktalan megvalósítására. 

Az Ügynökség fenntartja a jogot arra, hogy ne fogadjon el olyan pályázatot, amelynél a pályázó nem tett eleget a MEDIA I, MEDIA II és MEDIA Plus illetve a Közösség egyéb programjai keretében aláírt szerződésekben foglalt kötelezettségeinek. 

Kizárásra kerül az a pályázó, aki nem nyújtja be a kért dokumentumokat, vagy akiről a benyújtott dokumentumok alapján úgy ítélik, hogy nem teljesíti a kiválasztási kritériumokat. 

8.
A MEGÍTÉLÉS FELTÉTELEI 

A megítélési feltételek segítségével értékelhető a benyújtott pályázatok minősége a jelen Pályázati felhívásban meghatározott célok és prioritások fényében. Az Ügynökség az alábbi kritériumok alapján hoz döntést a támogatási összegek megítéléséről a rendelkezésre álló költségvetési erőforrások mértékéig. Az erőforrások a terv egészéhez vannak hozzárendelve, ugyanakkor a rendelkezésre álló pénzek túlnyomó részét a 2. és a 3. tevékenységi programra fordítják. 

A kritériumokra az alábbi súlyozás vonatkozik: 

(A projekt(ek) európai dimenziója






(20%)

A megjelölt fesztiválokon bemutatott európai filmek illetve a fesztivál körül szervezett tevékenységi témák származási helyének számát és legnagyobb változatosságát tekintve. 

(Az európai audiovizuális alkotások promóciójára és terjesztésére 

gyakorolt hatás








(20%)

Az európai audiovizuális alkotások Európán kívüli terjesztésének javítása érdekében foganatosított igényfelmérés és a válasz-stratégia minősége és áttekinthetősége (ideértve a célzott ország / fesztivál / vállalatok fajtáinak kiválasztására vonatkozó világos magyarázatot). 

(A pályázatban szereplő tevékenységi terv minősége


            (20 %)

A különféle tevékenységi vonalak végrehajtására javasolt műveleti útmutató és szabályok minősége és áttekinthetősége. 

(Költséghatékonyság








(20%)

Költséghatékonysági arányszám a kínált szolgáltatások viszonylatában, amely megfelel a stabil pénzügyi irányítás elvének, különösen a rezsi- és a személyi jellegű ráfordítások tekintetében. (Az Ügynökségnek jogában áll ellenőrizni e költségek összegét.) 

(Interkulturális párbeszéd 







(10%)

Az erős interkulturális párbeszéd-dimenziót tartalmazó és alacsony produkciós kapacitású országokból vagy régiókból és / vagy korlátozott földrajzi és nyelvi területről származó alkotásokat népszerűsítő projektek. 

(A célzott fesztiválok minősége






(10%)

Az európai alkotások számára a megjelölt területen és / vagy országban nagyobb nézettséget biztosító, nagy múltú fesztiválok célzandók meg; az általános / szakmai közönséget, a fesztivál korábbi műsoraira tűzött filmprogramok számát és sokféleségét – különösen az európai filmalkotásokét – veszik figyelembe. 

9.
PÉNZÜGYI FELTÉTELEK 
Az Ügynökség nem köteles a kérelmezett pénzügyi támogatás szintjét elfogadni pusztán egy adott pályázó kiválasztásával. 

Az Ügynökség az általa megítélt pénzügyi támogatás összegét a projektek költségének és jellegének figyelembe vételével határozza meg. 

A hozzájárulás odaítélése nem feltételez semmiféle támogatási jogot a későbbi évekre vonatkozóan. 

A Közösségi Támogatások célja, hogy ösztönözzék azon projektek megvalósítását, amelyeket nem lehetne végrehajtani az Ügynökség támogatása nélkül, és amelyek a társfinanszírozás elvének köszönhetően működnek. Az Ügynökség kiegészíti a pályázó által vállalt finanszírozást, a nemzeti, a regionális stb. állami illetve magánjellegű támogatásokat. 

A megítélt összeg semmilyen körülmények között nem lehet magasabb, mint a kérelmezett összeg. 

Az Eurozóna tagjai közé tartozó tagállamokból jelentkező pályázók kötelesek költségvetésüket és beszámolóikat kizárólag euróban benyújtani. Minden más pályázó köteles költségvetését mind euróban, mind saját nemzeti valutájában benyújtani. A Költségvetési összesítő űrlapon a valuta-átváltások kiszámítása a jelen Pályázati felhívás közzétételének hónapja elején bejelentett hivatalos valutaárfolyam alapján történjen. Ezek a valuta-árfolyamok a nemzeti MEDIA Deskektől és Antennáktól illetve az Európai Bizottság alábbi weboldaláról szerezhetők be: 

http://europa.eu.int/comm/budget/inforeuro/index.cfm?Language=en
A pontos árfolyam a Költségvetési összesítő űrlap megfelelő rubrikájába írandó be. 

A pályázó vegye figyelembe, hogy a valuta-átváltások tételenként kell, hogy történjenek és az egyes tételekre vonatkozóan a konvertált euró-összegekből számítandók a költségvetési alkategória-összesítések és teljes összesítések (nem egyszerűen a nemzeti valutában megadott összesített egyenérték-összeg váltandó át), hogy mind a nemzeti valutában, mind az euróban meghatározott költségvetés koherens és teljes mértékben helyes legyen. 

A pályázóknak nyomatékosan tanácsoljuk, hogy egyszerű számológéppel újra ellenőrizzenek minden automatikus számítást. 

Az összesített költségvetés egyensúlyban kell hogy legyen, és világosan kell hogy jelölje azokat a költségeket, amelyekre közösségi társfinanszírozást igényelnek. 

A pályázó a költségvetésben köteles meghatározni mindenfajta, a projektre vonatkozóan ugyanabban a pénzügyi évben előrevetített / kérelmezett forrást és hozzájárulás-értéket akár ugyanazzal a tevékenységi programmal kapcsolatban, akár más, a szervezet tevékenységeinek részeként megvalósított egyéb tevékenységi programokkal kapcsolatban. 

Az Ügynökség hozzájárulása semmilyen körülmények között nem hozhat nyereséget a kedvezményezett részére. A nyereség a meghatározás szerint a költségeknél magasabb bevétel elérése. Mindenfajta nyereség a véglegesen megítélt hozzájárulás arányos csökkentését vonja maga után. 

A pályázati űrlapon megadott bankszámla alapján minden ügynökségi hozzájárulás azonosítható kell hogy legyen. Amennyiben az erre a bankszámlára fizetett hozzájárulás kamatot vagy azzal egyenértékű nyereséget termel (azon ország nemzeti jogszabályai alapján, ahol a számla elhelyezésre került), a kedvezményezett köteles a zárójelentés benyújtásakor bejelenteni ezt az előfinanszírozásból származó kamatot. A kamatok vagy az azzal egyenértékű nyereség összege az Ügynökség részére visszajár a hozzájárulási egyenleg kifizetésekor. 

A kedvezményezett kötelezettséget vállal, hogy a projektet a pályázati űrlapon bemutatott formában hajtja végre. 

9.1 Kifizetési eljárás 

A jelen pályázat keretében nyújtott pénzügyi támogatás a Tanács 2000/821/EK határozatának 6. cikkében meghatározott szubvenció formájában történik. 

Amennyiben a Bizottság a pályázatot elfogadja, Az Ügynökség és a kedvezményezett között (euro alapú) megállapodás jön létre, amelyben meghatározzák a támogatás feltételeit és az Ügynökség általi finanszírozás szintjét. A megállapodás eredeti példányai aláírandók és visszajuttatandók az Ügynökséghez; az Ügynökség lesz az utolsó aláíró fél. 

A közösségi hozzájárulás kiutalása általában a következő módon, három részletben történik: 

- a teljes pénzügyi támogatás 40%-át kitevő első előfinanszírozási kifizetés az Ügynökség és a kedvezményezett közötti szerződés aláírásakor; 

- a teljes pénzügyi támogatás 40%-át kitevő második előfinanszírozási kifizetés, miután az Ügynökség elfogadta a kedvezményezett által hitelesített Félidős tevékenységi jelentést és Félidős pénzügyi kimutatást, amelyben a projekt költségei és bevételei lebontásban szerepelnek. A Pénzügyi kimutatás az első előfinanszírozási kifizetés legalább 100%-át kitevő ráfordítási összeg részletezését kell hogy tartalmazza; 

- a pénzügyi támogatás fennmaradó része az Átfogó tevékenységi jelentés és a Záró pénzügyi kimutatás – mely utóbbi tartalmazza a projekt végső költségeinek és bevételeinek részletes lebontását és hivatalos független hites könyvvizsgáló vagy auditor hitelesítésével van ellátva –, valamint az Ügynökség követelményei szerinti kiadásokat igazoló minden megfelelő számviteli dokumentum benyújtását és az Ügynökség általi elfogadását követően. E hozzájárulás összege a kedvezményezett részéről ténylegesen felmerült költségektől és a végső soron megszerzett társfinanszírozás mértékétől függ. 

Amennyiben a kedvezményezett által a projekt megvalósítására fordított tényleges költségek alacsonyabbak az ideiglenes pályázati költségvetésben előirányzott költségeknél, az Ügynökség a szerződésben foglalt finanszírozási rátát alkalmazza. Amennyiben alkalmazható, a kedvezményezett köteles visszatéríteni minden, az Ügynökség által előfinanszírozás formájában már kifizetett többletösszeget. 

9.2 Az elszámolások auditálása 

A pályázó elszámolásainak külső auditja (melyet hivatalos független hites könyvvizsgáló / auditor végez el) lehet szükséges a kifizetések teljesítésének biztosítására bármilyen “menedzsment kockázat” esetén. Ilyen esetben az auditori jelentés csatolandó a kifizetési kérelemhez annak igazolása céljából, hogy a vonatkozó elszámolások a valóságnak megfelelnek, pontosak és megfelelő indokokkal vannak alátámasztva. 

Amennyiben a projekt kiválasztásra kerül, az Ügynökség és a kedvezményezett megállapodást ír alá, melyben a kedvezményezett vállalja, hogy az Ügynökség, az Európai Közösségek Számvevőszékének munkatársai és az általuk felhatalmazott személyek számára megfelelő hozzáférést tesz lehetővé azokhoz a telephelyekhez vagy helyiségekhez, ahol a projektet végrehajtják, illetve a tevékenység technikai és pénzügyi irányításával kapcsolatos összes dokumentumhoz. Az Ügynökség által felhatalmazott személyek hozzáférésére titoktartási feltételek vonatkozhatnak az Ügynökség és a kedvezményezett közötti megállapodás alapján. 

A kedvezményezett szintén hozzájárul ahhoz, hogy a Bizottság és az Európai Közösségek Számvevőszéke igazoló ellenőrzést végezzen a pénzügyi hozzájárulás felhasználására vonatkozóan a Bizottság általános költségvetésére irányadó jogszabályoknak: a Tanács 2002. június 25-i 1605/2002 rendeletének és a Bizottság 2002. december 23-i 2342/2002 rendeletének megfelelően, a megállapodás időtartama folyamán és a megszűnésétől számított öt éven keresztül. 

A kedvezményezett továbbá vállalja, hogy gondoskodik arról, hogy az esetleges alvállalkozók (beleértve a harmadik fél országokban rendezett fesztiválokat és a helyi filmszínházi forgalmazót) elfogadják ugyanezt a kötelezettséget. 

Az Ügynökség vagy az Európai Közösségek Számvevőszéke dokumentum- vagy helyszíni ellenőrzést végezhet. 

9.3
Garancia 
Az Ügynökség bármely kedvezményezettől garanciát kérhet bármely kifizetést megelőzően, hogy csökkentse az előfinanszírozási hozzájárulások kifizetésének pénzügyi kockázatait. 

Ez a garancia arra szolgál, hogy a garanciavállaló legyen felelős a kedvezményezett mindenfajta, az Ügynökség hozzájárulására vonatkozó kötelezettségéért. 

Ezt az euróban kiállítandó garanciát egy elismert pénzintézet vagy bank adja ki, melynek székhelye az Európai Unió bármely tagállamában lehet. 

Ez a garancia helyettesíthető harmadik fél vagy a projektre vonatkozó megállapodásban érintett kedvezményezett személyes felelősségvállalásával. 

A pénzügyi garancia visszatérítésére akkor kerül sor, miután a kedvezményezett részére eszközölt további kifizetések (ideértve a végső kifizetést) fedezik az előfinanszírozás összegét a megállapodásban foglalt feltételeknek megfelelően. 

9.4 Kettős finanszírozás 

Egy projektre csupán egy támogatás ítélhető meg a közösségi költségvetésből egyazon kedvezményezett részére. A pályázó által javasolt projekt nem részesülhet kettős finanszírozásban. 

A pályázó köteles megjelölni a támogatási pályázatban, hogy milyen más pénzügyi támogatási kérelmet nyújtott be vagy nyújt be a továbbiakban az Európai Intézményekhez ugyanabban az évben; minden támogatásnál jelölendő a vonatkozó Közösségi program és a támogatás összege. 

9.5 Elszámolható költségek 

Kizárólag azon költségek számolhatók el, amelyek a következő időszak folyamán merültek fel a kedvezményezett részéről a projekt végrehajtása érdekében: 

A projekt kezdőnapját megelőző két hónapban és a projekt befejezésének napját követő két hónapban. 

A pályázó a pályázatban világosan jelezze a projekt jellegét, illetve a ráfordítások felmerülésének kezdő és befejező időpontját. A pályázó az I. mellékletben csatolt ideiglenes költségvetésben előirányzott költségek elszámolhatóságának időtartamát adja meg. Azok a pályázók, akik jelenleg pénzügyi támogatásban részesülnek valamely korábbi vagy egyéb MEDIA-terv és Pályázati felhívás alapján, kötelesek gondoskodni arról, hogy az új pályázat költségeinek elszámolhatósági időszaka ne legyen átfedésben a fennálló időszakkal, különös tekintettel az adminisztratív és személyi jellegű ráfordításokra. 

A tekintetbe vett költségek elszámolhatósági időszakának kezdetét megelőzően felmerült költségek nem fogadhatók be. 

Kizárólag a jelen Pályázati felhíváshoz csatolt (I.b. melléklet) Költségvetési összesítő űrlapon meghatározott készpénz-költségek minősülnek elszámolható költségnek. 
Az elszámolható költségek csak a projekt előkészítési, megvalósítási és utánkövetési időszaka folyamán terhelhetők a projektre. 

Az alábbi költségek minősülnek elszámolhatónak: 

- amelyek szükségesek a tevékenységi program / projekt megvalósításához és közvetlenül kapcsolódnak ahhoz, szerepelnek a megállapodásban csatolt ideiglenes költségvetéshez, ésszerű mértékűek, összhangban állnak a stabil pénzügyi irányítás elveivel és költséghatékonyak; 
- amelyek a megállapodásban meghatározott költség-elszámolhatósági időszak folyamán keletkeznek; 
- amelyek a pályázó részéről ténylegesen felmerültek, bejegyzésre kerültek a kedvezményezett elszámolásaiba a vonatkozó számviteli elveknek megfelelően, és bevallásra kerültek a nemzeti pénzügyi és társadalombiztosítási rendelkezések szerint; 
 - azonosíthatók és ellenőrizhetők az alátámasztó dokumentumok alapján. 

Az adminisztrációs és személyi jellegű ráfordítások a minimális szinten tartandók és semmi esetre sem haladhatják meg a projekt teljes költségének 40%-át. A jelen számítás értelmezésében az alábbi költségvetési címek tartoznak az adminisztratív és személyi jellegű ráfordításokhoz: 

‘1.1.1. Helyiség- és kapcsolódó költségek’, ‘1.1.2. Irodai költségek’, ‘1.1.3 fogyóeszközök’ és ‘1.2.1 Személyi jellegű ráfordítások’ (ideértve a bérköltségeket is).

A záró elszámolásokban nem sorolhatók más költségkategóriába a költségek, ha korábban adott költségvetési kategóriában szerepeltek. 

A pályázó által a költségvetés különböző címei alatt megadott összegek jelzésértékűnek tekintendők. A pályázónak tehát módjában áll kiigazítani a költségvetést, amennyiben a ráfordítások ezen módosítása nem érinti a tevékenység alapvető célját és a pénzügyi hatás olyan tételek közötti átvitelre korlátozódik, amely nem haladja meg az adott költségvetési címhez tartozó összeg 15%-át. Amennyiben az előirányzott kiigazítás az egy cím alá beírt összeg 15%-ánál nagyobb módosulást jelent, a pályázó az Ügynökség előzetes írásbeli jóváhagyását kell hogy kérje a módosítás végrehajtása előtt. 

A közösségi támogatás kedvezményezettje köteles átlátható analitikus számviteli rendszert fenntartani a támogatott projekt költségeit tekintve. Ez a számviteli és osztályozási rendszer egyszerűsíti a végső költségek ellenőrzését és igazolását a független hites könyvvizsgáló / auditor számára, ami pedig a pénzügyi hozzájárulás kifizetéséhez szükséges. Kötelező minden záró elszámolás független auditja. 

A kedvezményezett számviteli eljárásai lehetővé kell, hogy tegyék a támogatott projekttel kapcsolatban bejelentett, a megfelelő igazoló bizonylatokkal alátámasztott költségek és bevételek egyeztetését a szervezet elszámolásaival. 

9.5.1 Közvetlenül elszámolható költségek 

A közvetlenül elszámolható költségek közé tartoznak azok, amelyek megfelelnek az előző bekezdésben foglalt általános feltételeknek, szükségesek a tevékenységi program / projekt megvalósításához és közvetlenül hozzárendelhetők ahhoz. 

A következő közvetlen költségek minősülnek elszámolhatónak, amennyiben megfelelnek az alábbi feltételeknek: 

· A berendezések (új vagy használt) vásárlásához kapcsolódó költségek elszámolhatók, amennyiben értékcsökkenési leírásuk a vonatkozó és általánosan elfogadott számviteli elvek alapján történik. Kizárólag a projekt / tevékenységi program időtartamához kapcsolódó amortizált költség számolható el. 

· A kedvezményezett vagy partnerei által a projekt / tevékenységi program végrehajtása érdekében vállalt más szerződésekből származtatott költségek, amennyiben a megállapodás II.9. pontjában foglalt feltételek teljesülnek. 

· Az alábbiakban ismertetett közvetlen költségek mindegyike elszámolható: 

(amint az I.b. melléklet ideiglenes költségvetési űrlapján szerepel) 

1. ADMINISZTRATÍV KÖLTSÉGEK 

1.1 Folyó költségek 

1.1.3 A fogyóeszközök olyan anyagok, áruk vagy berendezések vásárlásához, gyártásához, javításához vagy használatához kapcsolódnak, amelyek várható élettartama nem hosszabb a projekt időtartamánál. 

Minden tétel külön részletezendő egységköltsége illetve azon időtartam szerint, ameddig a projektre van terhelve. 

1.1.4 A számítástechnikai költségek a következőkhöz kapcsolódnak: 

- belső számítástechnikai költségek, ideértve a hardvert is (és az amortizációt), 

- az on-line szolgáltatásokhoz való kapcsolódási idővel kapcsolatos költségek, amennyiben a projekt megfelelő megvalósításához szükséges. 

1.1.5 Az adatbázis-költségek a projekt megfelelő megvalósításához szükséges szoftverek és adatbázisok fejlesztéséhez, létrehozásához és fenntartásához kapcsolódnak. 

- Ezek a költségek annyiban terhelhetők a projektre, amennyiben nem szerepelnek konkrétan valamely más költségkategóriában: 

- az alkalmazásban meghatározott munkára ténylegesen ráfordított idő alapján; 

és / vagy 

- a szoftverek és adatbázisok fejlesztésével, létrehozásával és fenntartásával kapcsolatban ténylegesen felmerült költségekre vonatkozóan, ahol a fenti berendezések és szoftverek költségét nem számították be a rezsiköltségekbe. 

Minden tétel külön részletezendő egységköltsége illetve azon időtartam szerint, ameddig a projektre van terhelve. A kalkulációs és az adatbázis-költségek (az amortizációt beleértve) kizárólag a projekt előkészítési, megvalósítási és utánkövetési időtartamára terhelhetők a projektre. 

1.2. Személyi jellegű ráfordítások 

1.2.1 A személyi jellegű ráfordítások a pályázó szervezetének alkalmazottaihoz kapcsolódó költségekből tevődnek össze, számításuk a munkatársaknak ténylegesen a projektre fordított ideje alapján történik, illetve a tényleges bruttó bér alapján, mindenfajta munkaügyi költséggel és egyéb, a munkatársak alkalmazásához közvetlenül kapcsolódó költséggel együtt (pl. társadalombiztosítási hozzájárulás). 

A munkatársaknak a projektre fordított időelszámolása a projekthez társított állomány jellege (pl. irányítói, igazgatói, adminisztratív vagy titkári szint), a kategóriánkénti állomány létszáma, a projektre való terhelésük időtartama és egy főre eső költségük szerint részletezendő. 

Amennyiben lehetséges, az egyes munkatársak megnevezendők; más esetekben a funkció határozandó meg világosan a pályázatban. 

1.2.2. A munkatársak utazási és szállásköltségei / megélhetési költségei 

Az utazási és szállásköltségek / megélhetési költségek részletezése az egyes munkatársakra előirányzott utazások száma, valamint az egy főre eső utazási költség (ideértve a részükre kifizetett napidíjak összegét is) szerint történjen. 

Az e költségvetési alcím alatt meghatározott költségek a Projekthez közvetlenül kapcsolódó utazásokra vonatkoznak, és konkrét, világosan meghatározható tevékenységekhez kapcsolódnak. Légi utazás esetén az elszámolható összeg a turista osztály költségére korlátozódik; kivételt képez az az eset, ha az Ügynökség azt megfelelően indokolt esetben engedélyezi. Vonattal és gépkocsival történő utazás esetén az elszámolható összeg az első osztályú vonatjegy árának megfelelő összegre korlátozódik. Minden egyéb típusú utazás esetén (pl. magán gépjármű használata, gépkocsibérlés, taxiköltségek), ezek a költségek annyiban tekinthetők engedélyezhető költségeknek, amennyiben szükségesek a projekt megfelelő teljesítéséhez és megfelelően indokoltak. 

A szállás- és megélhetési költségeket tekintve az alábbi 8. pontban szereplő táblázatokban jelölt személyenkénti és naponként maximális összegek minősülnek elszámolhatónak. 

2. HARMADIK SZEMÉLY ÁLTALI SEGÍTSÉGNYÚJTÁS 

2.1. A harmadik személyek költségei olyan személyek által nyújtott szolgáltatásokhoz kapcsolódó költségekből tevődnek össze, akik nem állnak a pályázó szervezet alkalmazásában. A költségek számítása a harmadik személyeknek ténylegesen a projektre fordított ideje és a ténylegesen felszámított díjak alapján történik. 

A harmadik személyeknek a projektre fordított időelszámolása a munka jellege, a munkatípusonkénti résztvevők létszáma, a projektre való terhelésük időtartama és egy főre eső költségük szerint részletezendő. 

2.2. Harmadik személyek utazási és szállásköltségei / megélhetési költségei 

Az utazási és szállásköltségek / megélhetési költségek részletezése az egyes munkatársakra előirányzott utazások száma, valamint az egy főre eső utazási költség (ideértve a részükre kifizetett napidíjak összegét is) szerint történjen. 

Az e költségvetési alcím alatt meghatározott költségek a Projekthez közvetlenül kapcsolódó utazásokra vonatkoznak, és konkrét, világosan meghatározható tevékenységekhez kapcsolódnak. Légi utazás esetén az elszámolható összeg a turista osztály költségére korlátozódik; kivételt képez az az eset, ha az Ügynökség azt megfelelően indokolt esetben engedélyezi. Vonattal és gépkocsival történő utazás esetén az elszámolható összeg az első osztályú vonatjegy árának megfelelő összegre korlátozódik. Minden egyéb típusú utazás esetén (pl. magán gépjármű használata, gépkocsibérlés, taxiköltségek), ezek a költségek annyiban tekinthetők engedélyezhető költségeknek, amennyiben szükségesek a projekt megfelelő teljesítéséhez és megfelelően indokoltak. 

A szállás- és megélhetési költségeket tekintve az alábbi 8. pontban szereplő táblázatokban jelölt személyenkénti és naponként maximális összegek minősülnek elszámolhatónak. 

3. AZ 1. TEVÉKENYSÉGI PROGRAM SPECIFIKUS KÖLTSÉGEI: FESZTIVÁLOK TÁMOGATÁSA AZ EURÓPAI FILMALKOTÁSOK MŰSORRA TŰZÉSE ÉRDEKÉBEN 
3.1. Publikáció, kommunikáció és promóció: 

Publikációs költségek: 

A terjesztésre és / vagy tanulmányozásra szánt brosúrák és katalógusok – nyomtatott és / vagy elektronikus formában történő – kidolgozásához, fordításához és kiadásához kapcsolódó kiadások a projekt megvalósításának időtartama alatt. 

Mindegyik tétel külön részletezendő az előirányzott kiadás jellegének megfelelően. A publikációs költségek esetén részletezni kell a nyomtatott / készített példányszámokat is. 

Reklámköltségek: 

A hirdetések tervezéséhez, kialakításához és közléséhez (ideértve a hirdetőtáblákat és a plakátokat is), továbbá reklámfelület vásárlásához és az esetleges sajtókampányok költségeinek fedezéséhez kapcsolódó kiadások a projekt megvalósításának időtartama alatt (szám, tételek, egységek megadandók). 

3.2. Szerzői jogok 

A filmalkotások licenszadói által felszámított díjak a filmfesztivál-csomagok utaztatásáért. 

A pályázó készítsen lebontást a pályázatban előirányzott filmfesztivál-csomagok utaztatásának ütemterve szerint. 

3.3. Kópiák másolása 

A pályázó megadja a kópiák előirányzott számát. 

3.4. A kópiák feliratozása és szinkronizálása 
A fesztiválokon részt vevő filmek lefordításának és feliratozásának és / vagy szinkronizálásának tényleges költségei. A pályázó megadja az érintett filmek és a filmenként készített verziók számát. 

3.5. Kópiák szállítása és kapcsolódó költségek 
A szállítási költségekhez, a filmkópiák biztosításához, a vámköltségekhez kapcsolódó tényleges költségek. A pályázó megadja a kópiák előirányzott számát és az átlagos szállítási költséget. 

4. A 2. TEVÉKENYSÉGI PROGRAM SPECIFIKUS KÖLTSÉGEI: AZ EURÓPAI FILMEK RÉSZVÉTELÉNEK PROMÓCIÓJA 

4.1. Kópiák másolása: a pályázó megadja a kópiák előirányzott számát. 

4.2. Kópiák szállítása és kapcsolódó költségek: 

A szállítási költségekhez, a filmkópiák biztosításához, a vámköltségekhez kapcsolódó tényleges költségek. A pályázó megadja a kópiák előirányzott számát és az átlagos szállítási költséget. 

4.3. Feliratozás és szinkronizálás: 
A fesztiválokon részt vevő filmek lefordításának és feliratozásának és / vagy szinkronizálásának tényleges költségei. A pályázó megadja az érintett filmek és a filmenként készített verziók számát. 

4.4. Promóciós és reklámanyagok készítése, publikációs költségek: 

Mindegyik tétel külön részletezendő az előirányzott kiadás jellegének megfelelően. A publikációs költségek esetén részletezni kell a nyomtatott / készített példányszámokat is. 

4.5. Közönségkapcsolati és promóciós tevékenységek: 

A következőkhöz kapcsolódó kiadások: 

- sajtótájékoztatók, szakmai találkozók és általában mindenfajta promóciós tevékenység – többek között társadalmi események – előkészítése, megszervezése és lebonyolítása, melyeknek célja az európai audiovizuális szakemberek tevékenységei nyilvánosságának növelése azon esemény időtartama alatt, amelyhez az esemény kapcsolódik. Határozza meg a szervezendő promóciós esemény típusát. 

- promóciós anyagok (pl. video előzetesek/trélerek) kidolgozása és előállítása a projektben részt vevő európai audiovizuális szakemberek tevékenységei nyilvánosságának növelése érdekében. 

Mindegyik tétel külön részletezendő az előirányzott kiadás jellegének megfelelően. 

E beruházások költséghatékonysága legyen a pályázó számára elsődleges szempont az ezen a területen megvalósítandó tevékenységi programok meghatározásakor. Ezek a beruházások mindenképpen korlátozottak. 

4.6. Szakemberek utaztatása: 

A pályázó részletezi ezt az altételt: megadja a szakemberek fesztiválonként előirányzott számát. 

Ezek a költségek kizárólag a bemutatott filmalkotás(ok)hoz kapcsolt, illetve a közönségkapcsolati és promóciós tevékenységekhez közvetlenül (például bemondóként) hozzájáruló szakemberekre vonatkoznak. 

A szakemberek utazási költségeire a következő szabályok vonatkoznak: 

- Légi utazás esetén az elszámolható összeg a turista osztály költségére korlátozódik; kivételt képez az az eset, ha az Ügynökség azt megfelelően indokolt esetben engedélyezi. 

- Vonattal és gépkocsival történő utazás esetén az elszámolható összeg az első osztályú vonatjegy árának megfelelő összegre korlátozódik. 

A tényleges költségek semmiképpen nem léphetik túl az alábbi 8. pontban szereplő táblázatokban meghatározott keretet. 

4.7. Szakemberek szállásköltségei / megélhetési költségei: 

Ezek a költségek kizárólag a bemutatott filmalkotás(ok)hoz kapcsolt, illetve a közönségkapcsolati és promóciós tevékenységekhez közvetlenül (például bemondóként) hozzájáruló szakemberekre vonatkoznak. 

A pályázó részletezi ezt az altételt: megadja a tartózkodás helyét és időtartamát, az utazó szakemberek számát, az egy napra / főre stb. jutó egységárat. 

A szakemberek megélhetési költségei a tényleges költségeken alapulnak. Ezek a költségek az alábbi 8. pontban szereplő táblázatokban meghatározott keretre korlátozódnak. 

5. A 3. TEVÉKENYSÉGI PROGRAM SPECIFIKUS KÖLTSÉGEI: UTÁNKÖVETŐ INTÉZKEDÉSEK 

5.1. Kópiák másolása: 
A pályázó megadja a kópiák előirányzott számát. 

5.2. Kópiák szállítása és kapcsolódó költségek: 

A szállítási költségekhez, a filmkópiák biztosításához, a vámköltségekhez kapcsolódó tényleges költségek. A pályázó megadja a kópiák előirányzott számát és az átlagos szállítási költséget. 

5.3. Feliratozás és szinkronizálás: 

A forgalmazási támogatásban részesülő filmek lefordításának és feliratozásának és / vagy szinkronizálásának tényleges költségei. 

5.4. Promóciós és reklámanyagok készítése, publikációs költségek: 

Mindegyik tétel külön részletezendő az előirányzott kiadás jellegének megfelelően. A publikációs költségek esetén részletezni kell a nyomtatott / készített példányszámokat is. 

5.5. Közönségkapcsolati és promóciós tevékenységek: 

A műsorra tűzött európai alkotásokkal és / vagy a helyszínen jelen lévő európai szakemberekkel kapcsolatos bármiféle promóciós tevékenység. Mindegyik tétel külön részletezendő az előirányzott kiadás jellegének megfelelően. 

5.6. A filmek bemutatásához kapcsolódó vetítések: 

A filmalkotások hivatalos filmszínházi bemutatóját megelőzően szervezett premierekhez kapcsolódó bármely költség (a támogatott fesztivál keretében tartott vetítések kizárásával). 

5.7. Szakemberek utaztatása:

Ezek a költségek kizárólag a bemutatott filmalkotás(ok)hoz kapcsolt, illetve a közönségkapcsolati és promóciós tevékenységekhez közvetlenül (például bemondóként) hozzájáruló szakemberekre vonatkoznak. 

A pályázó részletezi ezt az altételt: filmenként és területenként megadja a filmalkotásnak a területen történő népszerűsítéséhez előirányzott szakemberek számát. 

A szakemberek utazási költségeire a következő szabályok vonatkoznak: 

- Légi utazás esetén az elszámolható összeg a turista osztály költségére korlátozódik; kivételt képez az az eset, ha az Ügynökség azt megfelelően indokolt esetben engedélyezi. 

- Vonattal és gépkocsival történő utazás esetén az elszámolható összeg az első osztályú vonatjegy árának megfelelő összegre korlátozódik. 

A tényleges költségek semmiképpen nem léphetik túl az alábbi 8. pontban szereplő táblázatokban meghatározott keretet. 

5.8. Szakemberek szállásköltségei / megélhetési költségei: 

Ezek a költségek kizárólag a bemutatott filmalkotás(ok)hoz kapcsolt, illetve a közönségkapcsolati és promóciós tevékenységekhez közvetlenül (például bemondóként) hozzájáruló szakemberekre vonatkoznak. 

A pályázó részletezi ezt az altételt: filmenként és területenként megadja a filmalkotás népszerűsítéséhez előirányzott szakemberek számát, a tartózkodás idejét stb. 

A szakemberek megélhetési költségei a tényleges költségeken alapulnak. Ezek a költségek az alábbi 8. pontban szereplő táblázatokban meghatározott keretre korlátozódnak. 

6. PÉNZÜGYI KÖLTSÉGEK 

A pályázó bankszámlájának szokványos kezelése esetén a projekt kiadásainak kifizetésekor felmerült díjak felszámíthatók, amennyiben azok megfelelnek a fenti általános feltételeknek. 

Amennyiben az Ügynökség és bármely kiválasztott pályázó közötti megállapodás bankgarancia létesítését írja elő, az ezzel kapcsolatos költségek egyértelműen elszámolhatóak ez alatt a cím alatt. 

A projekt működtetésére szolgáló banki finanszírozási költségek is elszámolhatónak tekinthetők, amennyiben az alábbi feltételek teljesülnek: 

A kedvezményezett külön bankszámlát tartson fenn minden egyes projekthez azok összes ráfordításának kifizetése érdekében. A projektre beérkező minden kifizetés a beérkezést követően azonnal átutalandó a fenti számlára. Az egyes projektekhez tartozó költségviselési díjak erre a számlára terhelendők. A számlakivonatok és a díjak kiszámításához fűzött magyarázat külön beküldendők a zárójelentéssel együtt. 

7. EGYÉB KÖLTSÉGEK 

Bármely egyéb költség, amelyet a pályázó be kíván venni a költségvetésbe, és amely nem tartozik a fentebb említett kategóriák egyikébe sem, viszont a projekthez kapcsolódnak. Ezek a költségek összhangban kell hogy álljanak a jelen útmutatóban ismertetett elvekkel, világosan részletezendők és megfelelően indokolandók. Az Ügynökség saját belátása szerint dönti el, hogy ezek a költségek bevehetők e a költségvetésbe. 

Amennyiben az Ügynökség és bármely kiválasztott pályázó közötti megállapodás bankgarancia létesítését írja elő, az ezzel kapcsolatos költségek egyértelműen elszámolhatóak ez alatt a cím alatt. 

8. Utazási és megélhetési költségek 

a) Utazás 

	Egy Media tagországból származó személy esetében, akinek úticélja: 
	Maximális utazási díj (€) 

	Európa (Európa többi része)
	600

	Afrika (Maghreb országok)
	800

	Afrika (egyéb területek)
	1200

	Ázsia
	1200

	Óceánia
	1500

	Amerika (észak-)
	800

	Amerika (közép- és dél-)
	1500


b) Szállásköltségek / megélhetési költségek 

Az Ügynökség által engedélyezett maximális szállásköltségekkel / megélhetési költségekkel kapcsolatos táblázatok az alábbi webhelyen találhatók: 

http://europa.eu.int/comm/europeaid/perdiem/index_en.htm
Kérjük, vegye figyelembe az alábbiakban kikötött specifikumokat is. 

Az e táblázatban megadott összegek tartalmaznak minden, az adott országban való tartózkodással összefüggő költséget. Amennyiben nem töltik ott az éjszakát, az összegek 50%-kal csökkennek. 

E kereteken belül a szállás- és megélhetési költségek megtérítése tényleges vagy fix költség alapján történhet. Ha azonban az utazó személy intézményének belső szabályzata alacsonyabb korlátot szab a fenti táblázatban részletezett összegeknél, az előbbit kell alapul venni a kalkulációhoz. 

Amennyiben a szakmai szereplő ingyenesen kap ebédet / vacsorát, a maximális megélhetési költség összege az alábbiak szerint csökken: 

1) ha a szakmai szereplő egy ingyenes étkezést kap, a napidíj maximális összege 25%-kal csökken az adott napra vonatkozóan, 

2) ha a szakmai szereplő két ingyenes étkezést kap, a napidíj maximális összege 50%-kal csökken az adott napra vonatkozóan, 

3) ha a szakmai szereplő két étkezést és a reggelit is ingyenesen kapja, a napidíj a maximális összeg 40%-a. 

9.5.2. Közvetetten elszámolható költségek (Rezsiköltségek)

A rezsiköltségek az alábbi két alkategória szerint részletezendők: 

a) A helyiség- és kapcsolódó költségek (1.1.1.) ráfordítási kategóriánként és – amennyiben alkalmazható – egységköltségenként áttekinthetően meghatározandók, például: bérleti díj, biztosítás, adók, közös költség, takarítás, karbantartás, víz, elektromos áram … 

b) Az irodai költségek (1.1.2.) ráfordítási kategóriánként és – amennyiben alkalmazható – egységköltségenként áttekinthetően meghatározandók, például: irodai eszközök vásárlása / bérlése (adatfeldolgozó számítógép, másoló, faxkészülék…), internet szolgáltató, telefon, postai szolgáltatás, fénymásolatok, fogyóeszközök (papír…)…

A közvetett költségek minimális szinten tartandók és mindenképpen csupán a teljes elszámolható közvetlen költség 7%-a számolható el átalánydíjas támogatásként. Ehhez a számításhoz az alábbi költségvetési címek minősülnek közvetett költségnek: ‘1.1.1. Helyiség- és kapcsolódó költségek,’ ‘1.1.2. Irodai költségek.

A teljes közvetlen költségként elszámolható költségvetés a következőképpen határozható meg: (teljes készpénzes költségvetés) – (az 1.1.1. és az 1.1.2. pont összege). 

-
A rezsiköltségek a szokásos számviteli módszerek, politikák és elvek alapján számítandók ki (a bérleti díj esetében például a m2 költségek alapján a projekt időtartamára), az alábbiak ismeretében: 

-
igazoló ellenőrzés alá esnek, és nem lépik túl a ténylegesen felmerült költségeket; 

-
nem tartalmaznak olyan tételeket, amelyek más költségkategóriában konkrétan szerepelnek. 

A közvetett költségek elszámolhatók mindaddig, amíg nem szerepelnek a Költségvetési összesítő valamely másik kategóriájában. 

A közvetett költségek nem számolhatók el abban az esetben, ha a kedvezményezett működési támogatást is kap azÜgynökségtől. 

9.6 El nem számolható költségek 

A kedvezményezettnél felmerült, ám harmadik félnek továbbszámlázott költségek nem számolhatók el a költségvetésben. 

Ezenfelül a következők minősülnek el nem számolható költségnek: 

projekthez közvetlenül nem kapcsolódó költségek, 

Az alátámasztó dokumentumok alapján nem azonosítható vagy nem igazolható költségek, 

Indokolatlanul magas kiadások, 

Tőkebefektetési költségek, 

Váratlan eseményekre tartalékolt összegek (károk, jövőbeni tartozások stb.), 

Tartozások, 

Behajthatatlan adósságok, 

Átváltási veszteségek, 

Kumulált veszteségek, 

ÁFA; kivéve ha a kedvezményezett bizonyítja, hogy nincs módja a visszatérítésre, 

A kedvezményezett késedelmes visszaszerzés miatti kamattartozása az Ügynökség felé (amennyiben alkalmazható), 

Más tevékenységi program vagy más közösségi támogatás keretében bejelentett és támogatott költségek, 

filmek licenszadója által esetlegesen felszámított vetítési díjak költsége (csak a 2. tevékenységi program esetében),

A filmek forgalmazási jogainak megszerzési költségei (csak a 3. tevékenységi program esetében).

Amennyiben a pályázó nem kaphat ÁFA-visszatérítést a projekt kiadásokra vonatkozóan, ezek az ÁFA-összegek szerepeltethetők a költségvetési összesítő űrlapon, amennyiben részletesek és megfelelően indokoltak. A pályázó köteles megadni, hogy a költségvetésben megállapított összegek (bevétel és kiadás) tartalmazzák-e az ÁFÁ-t. 

9.7.
“Természetbeni hozzájárulásnak/költségnek” minősülő költségek 

Az esetleges természetbeni hozzájárulások nem minősülnek elszámolhatónak. “Természetbeni” hozzájárulásnak / költségnek minősülnek mindazok a költségek, amelyek nem eredményeznek pénzügyi ráfordítást a kedvezményezett részéről. 

A természetbeni költségeket a költségvetés összköltségében veszik figyelembe a közösségi hozzájárulás kiszámításakor. Ezeket a költségeket az általános költségvetésbe kell bevenni, amennyiben: 
 - közvetlenül kapcsolódnak az adott projekthez, 

 - egyértelműen azonosíthatók és ellenőrizhetők az alátámasztó dokumentumok alapján, amelyeken világosan kell hogy szerepeljen a projekt, időpontja, a hozzájárulás értéke, és az érintett partner megfelelő hitelesítése, 

 - bizonyíthatóan egyenértékű az elfogadott piaci árral. 

A jelen Útmutatóban – különösen a 9.5. pontban – megfogalmazott, az elszámolható hozzájárulásokra / költségekre vonatkozó feltételek és szabályok vonatkoznak a természetbeni hozzájárulásokra / költségekre is. 

A hitelkimutatások, a számla- vagy éves engedmények természetbeni hozzájárulásnak tekinthetők, amennyiben az adott projekt végrehajtására kötött partnerségi megállapodások támasztják alá azokat. A szállító és a pályázó közötti kereskedelmi jellegű hitelkimutatás vagy engedmény nem tekinthető természetbeni hozzájárulásnak. 

Az ingatlant érintő természetbeni hozzájárulások azonban kizártak a projekt költségvetésének minden szakaszából. 

9.8.
Jogi személy 

Az Ügynökség kizárólag a pályázó szervezetek jogállását igazoló dokumentumok jóváhagyásának alapján ajánlhat fel megállapodást a (sikeres) pályázóknak – tekintet nélkül arra, hogy jogi személyekről vagy magánszemélyekről van-e szó. 

A pályázó ennélfogva az alábbi dokumentumok naprakész példányait kell hogy benyújtsa: 

Magántársaságok, szövetségek stb. …:

· Teljes banki azonosítási űrlap a pályázó jogi képviselőjének és a bank képviselőjének aláírásával. A pályázó ellenőrizze, hogy az ezen az űrlapon szereplő minden adat a) a valóságnak megfelel és b) hibátlan illetve egyezik a vonatkozó okiratokban igazolt információkkal. 

· A szervezet cégbejegyzésének igazolása a megfelelő hatóságnál (pl. Cégjegyzék, Hivatalos Lap stb.) illetve alapító okirata (a társaság adószámának, a szervezet teljes nevének, a székhely címének, a bejegyzés helyének és idejének, a regisztrációs dokumentumok vagy a választott részvényesek, igazgatók, igazgatósági tagok vagy egyéb jogi képviselők tekintetében történt újabb módosításoknak illetve a felsoroltak állampolgárságának igazolásával). 

· Az ÁFA-körbe való bejelentkezés igazolása az ÁFA nyilvántartási számmal együtt (amennyiben a társaság adószáma a nemzeti jogszabályok szerint megegyezik az ÁFA nyilvántartási számmal, csak a társaság adószámát kell közölni). 

Köztestületek: 

· Teljes banki azonosítási űrlap a pályázó jogi képviselőjének és a bank képviselőjének aláírásával. 

· Az intézményt létesítő törvény vagy rendelet nyújtandó be mint a “szervezet cégkivonatának másolata”, az előző bekezdésben meghatározott adatok igazolásával. 

Magánszemélyek: 

· Teljes banki azonosítási űrlap a pályázó jogi képviselőjének és a bank képviselőjének aláírásával. 

· Az útlevél / személyazonossági igazolvány másolata. 

A pályázó társaság a székhely országa szerinti jogi felépítésére vonatkozó űrlapok mellékelendők a pályázathoz. Az űrlapok az alábbi weboldalon érhetők el: 

http://europa.eu.int/comm/budget/execution/legal_entities_fr.htm
10.
ALVÁLLALKOZÓK ÉS KÜLSŐ SZOLGÁLTATÁSOK IGÉNYBE VÉTELE 

Amennyiben a javasolt projekt jelentős mértékű külső szolgáltatás-elemet vesz igénybe, a pályázó gondoskodjon pályázati eljárás létesítéséről a megfelelő szolgáltató kiválasztása érdekében. A kedvezményezett ezután annak a pályázatnak az alapján köt szerződést, amely a legmagasabb értéket nyújtja, az átláthatóság és az esetleges vállalkozókkal tanúsított egyenlő bánásmód elvének megfelelően, az összeférhetetlenségek elkerülésével. 

A kedvezményezett gondoskodjon arról, hogy a fenti szolgáltatókra a jelen Pályázati felhívásban foglaltakkal egyező feltételek vonatkoznak. 

11.
NYILVÁNOSSÁG 

Az ugyanabban a pénzügyi évben kiutalt támogatásokat közzé kell tenni az Európai intézmények webhelyén a rákövetkező pénzügyi év első hat hónapjában, azon költségvetés auditálását követően, amelynek alapján megítélésükre sor került. Ezek az információk bármely más megfelelő kiadványban, például az Európai Közösség Hivatalos Lapjában is közzétehetők. 

A sikeres pályázó engedélyével (amennyiben az effajta tájékoztatás nem fenyegeti biztonságát, illetve nem sérti üzleti érdekeiket), az Ügynökség nyilvánosságra hozza a következő információkat: 

· a kedvezményezett neve és címe; 

· a támogatás tárgya; 

· a támogatás összege és mértéke. 

Amennyiben a kedvezményezett nem ért egyet ezzel, mellékeljen részletes indoklást, amelyet az Ügynökség mérlegel a támogatás megítélésével kapcsolatos döntési folyamat során. 

Minden sikeres pályázó köteles egyértelműen megemlíteni az európai uniós / ügynökségi támogatást mindenfajta hirdetésben illetve a támogatott tevékenységek során. 

Továbbá minden sikeres pályázó köteles (egyértelműen) megjeleníteni a MEDIA Plus Program nevét és logóját minden társfinanszírozási hozzájárulásban részesült projektre 
készített kiadványon és hirdetési anyagon. 

Amennyiben ez a feltétel nem teljesül, az Ügynökség által átmenetileg allokált hozzájárulás csökkenhet. 
12.
PÁLYÁZATI ELJÁRÁS 

12.1
Közzététel 

A Pályázati felhívás az Európai Unió Hivatalos Lapjában jelenik meg és az Információs Társadalom és Média Főigazgatóság weboldalán, az alábbi címen érhető el: 

http://www.europa.eu.int/comm/avpolicy/media/promo_en.html

12.2
Pályázati űrlap 

A pályázatot a hivatalos Pályázati űrlapon kell benyújtani (a Költségvetési összesítő űrlapot is beleértve).

A pályázatokat lehetőleg angol vagy francia nyelven, egy példányban kell benyújtani. Az értékelési folyamat meggyorsítása és egyszerűsítése végett a benyújtott pályázat értékeléséhez szükséges minden dokumentum – amennyiben alkalmazható – lefordítandó angol vagy francia nyelvre. A jelentkezési lapokat aláírással és kézjeggyel, keltezéssel és egyértelmű azonosítással kell ellátni. 

A pályázatok gépírással készítendők el. Kizárólag a géppel írt pályázatok fogadhatók el. 

A pályázati űrlapok az alábbi weboldalról tölthetők le: 

http://www.europa.eu.int/comm/avpolicy/media/promo_en.html

12.3
 A pályázat megjelenése 

Kizárólag az a pályázat fogadható el, amely a hivatalos pályázati űrlapokat alkalmazza (I. melléklet), hibátlanul és hiánytalanul ki van töltve, teljes, pontos és egyensúlyban lévő költségvetést tartalmaz a jelen Pályázati felhívásban megállapított korlátoknak megfelelően, különös tekintettel a 9.5. pontban foglaltakra (például az adminisztratív és személyi jellegű ráfordításokra vonatkozó 40%-os limit), a pályázó törvényesen felhatalmazott képviselőjének aláírásával és keltezéssel van ellátva, és két példányban érkezik be. A pályázók kötelesek gondoskodni arról, hogy költségvetésük nem tartalmaz valuta-átváltási hibákat. 

A pályázat szabály- és útmutató-tervezetet kell hogy tartalmazzon, amely egyértelmű keretet nyújt a 2.3. pontban vázolt tevékenységi program(ok)hoz az ott megfogalmazott feltételeknek megfelelően. 

A jelen költségvetésben szereplő és 10,000€-t túllépő költséget lebontásban kell szerepeltetni magán a Költségvetési összesítő űrlapon vagy a mellékelt lapokon, magyarázó jegyzetekkel ellátva. A pályázó jelölje a mennyiségeket (a megbeszélések, személyek, napok száma, az anyagok mennyisége és mérete stb..) és az egységárat, valamint világosan jelölje a végzett munka (munkák) jellegét és időtartamát. 

A pályázó egyértelmű részletezést és magyarázatot / indoklást köteles nyújtani a költségvetésben szereplő minden költségre nézve. A készpénzes és a “természetbeni” hozzájárulás között világos különbséget kell tenni. 

Minden bevételi forrást és összeget pontosan meg kell adni és a partnerségi megállapodások másolataival igazolni, melyek a jelen pályázati űrlaphoz mellékelendők. Amennyiben e dokumentumok valamelyike nem áll rendelkezésre a pályázati határidő lejártáig, a pályázó által aláírt garancialevél szükséges, amely fedezi az összes saját beruházást és kinnlévő jövedelmet. 

A hiányos pályázatok (ideértve azokat a pályázatokat is, amelyek nem tartalmazzák a pályázati űrlaphoz tartozó ellenőrző listában kért összes dokumentumot), valamint a vonatkozó pályázati határidő lejárta után benyújtott pályázatok elutasításra kerülnek. 

A pályázatok benyújtási határideje: 2006. július 3. 
A pályázatok az alábbi címre küldendők: 

· (lehetőleg) ajánlott levélben vagy levélben az alábbi címre (a postai bélyegző 
igazolja az időben történő beküldés tényét): 
Education Audiovisual Culture Executive Agency 

Unit MEDIA Programme – P8

Mr Constantin DASKALAKIS

BOUR 03/30

Rue de Genève 1
B-1049 Brussels, Belgium






· személyesen (az időben történő kézbesítés bizonyítéka az Ügynökséghez történő beadás dátuma) vagy expressz futárral (az időben történő kézbesítés bizonyítéka az expressz futárnak történő átadás dátuma) az alábbi címre: 

 Executive Agency – Unit MEDIA P8

BOUR 03/30

Rue de Genève, 1 

B-1049 Brussels, Belgium
A személyesen beküldött pályázatok beérkezési határideje a határidő napján 15.00. 
Minden borítékon egyértelműen szerepeljenek a következők: 

 

« CALL FOR PROPOSALS EACEA/04/06 – 

FESTIVALS OUTSIDE MEDIA COUNTRIES »
A fax vagy e-mail útján küldött pályázatok nem fogadhatók el. 

A pályázat nem változtatható / módosítható az Ügynökséghez való beérkezését követően. Mindazonáltal az Ügynökség fenntartja a jogot további információk bekérésére a pályázat elemeinek tisztázása végett. A pályázó az ilyen kérésre teljeskörű és haladéktalan választ ad. 

A pályázó gondoskodik arról, hogy benyújtsa a jelen Pályázati felhívás pályázati űrlapjaihoz csatolt ellenőrző listában előírt és említett összes dokumentumot. 

Megjegyzés: Az Ügynökség fenntartja a jogot arra, hogy eltekintsen azon pályázatoktól, amelyek: 

- nem veszik figyelembe a Pályázati felhívás útmutatójában foglalt előírásokat, 

- nincsenek megfelelően kitöltve és aláírva, 

- nem tartalmaznak részletes, egyensúlyban lévő, hibátlan és teljes pénzügyi űrlapot, 

- nem tartalmazzák a kért dokumentumok mindegyikét. 

Kizárólag az összes jogosultsági feltételnek eleget tevő pályázatok minősülnek jogosultnak és kerülnek értékelésre. A nem jogosult pályázatokat nem veszik figyelembe az Ügynökség hozzájárulása szempontjából, és a pályázót levélben értesítik az elutasítás okáról. 

A pályázó a lehető leghamarabb értesítést kap arról, hogy a Bizottság megítélte-e számára a pénzügyi támogatást. A döntés végleges. 

A kiválasztott pályázatok pénzügyi értékelésre kerülnek. Ebben az összefüggésben az Ügynökség esetlegesen további információkat vagy garanciákat kérhet a pályázótól a végső támogatási döntés meghozatala előtt. 
A pályázóknak nem küldünk vissza semmiféle benyújtott aktát vagy dokumentumot. 

12.4
Vonatkozó szabályok 

- A Tanács 2002. június 25-i 1605/2002/EK, Euratom rendelete az Európai Közösségek költségvetésére alkalmazandó költségvetési rendeletről; 

- A Tanács 2002. december 23-i 2342/2002/EK, Euratom rendelete (a Tanács rendeletével kapcsolatos végrehajtási szabályok);

- A Tanács 2000/821/EK határozata az európai audiovizuális alkotások gyártás-előkészítését, forgalmazását és promócióját elősegítő program megvalósításáról (MEDIA PLUS gyártás-előkészítés, forgalmazás és promóció 2001 - 2005), amelyre az Európai Közösségek Hivatalos Lapja L13., 2001. január 17.-i számában került sor, amelyet az Európai Parlament 846/2004/EC számú, és a Tanács 2004. április 29.-i (OJ L 157, 30.4.2004, javítva az OJ L 195, 2.6.2004. p. 2) határozata módosított.
- A MEDIA Plus Program Pénzügyi Kerete.

12.5
Elérhetőségek 

További információkért kérjük, forduljon az alábbiakhoz: 

MEDIA Deskek és Antennák (A felsorolás a III. mellékletben található) 

vagy 

Executive Agency (EACEA)
Mr. Arnaud PASQUALI
Unit MEDIA Programme – P8
BOUR 03/58
B-1049 Brussels, Belgium
Email : arnaud.pasquali@cec.eu.int  







Mellékletek: 

I. Pályázati űrlap 

II. Szerződésminta 

III. MEDIA Deskek és Antennák jegyzéke 
� A hites könyvvizsgáló / auditor felhatalmazása a Tanácsnak az EGK szerződés 54. cikk 3. bekezdés g) pontja alapján elfogadott 1984. április 10-i 84/253/EGK nyolcadik, a számviteli beszámolók felülvizsgálatával megbízott személyek működésének engedélyezéséről szóló irányelvében foglalt feltételeknek kell hogy megfeleljen (HL L 126, 1984.05.12.) 








